Z A P I S N I K
43. sjednice Vijeća Mjesnog odbora “Nadbiskup Antun Bauer“
održane dana 8. listopada 2024. g. s početkom u 20.30 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Zlatan Krajina,  Ante Barišić i Goranka Tropčić Zekan. 
Predsjednica Vijeća Mjesnog odbora pozdravlja sve prisutne i konstatira da su prisutni četiri člana/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 42. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 42. sjednice Vijeća Mjesnog odbora.
Predsjednica Vijeća otvara raspravu o Dnevnom redu 43. sjednice Vijeća Mjesnog odbora, a  Vijeće jednoglasno, bez rasprave, prihvaća predloženo i donosi sljedeći:


                                                                 DNEVNI  RED
[bookmark: _Hlk115087749]1. Prijedlozi za spajanje mjesnih odbora, donošenje zaključka
2. Odluka o izmjeni Poslovnika o radu Vijeća Mjesnog odbora „Nadbiskup Antun Bauer“, 
    donošenje
3. Pitanja i prijedlozi


Ad. 1. 	Prijedlozi za spajanje mjesnih odbora - donošenje zaključka
Članovi vijeća na prethodnoj sjednici raspravljali su eventualnoj potrebi spajanja mjesnih odbora i nakon duže rasprave zaključeno je da postoji interes za spajanje Mjesnog odbora „Nadbiskup Antun Bauer“ s Mjesnim odborom“ Matko Laginja“ radi prirodne povezanosti i radi škole, vrtića, dječjeg parka i doma zdravlja. Dodatno su raspravljali i o povezivanju s  Mjesnim odborom „Pavao Šubić“ i Mjesnim odborom „Hrvatski narodni vladari“, te je donesen zaključak u kojemu se predlaže spajanje sva četiri mjesna odbora u jedan koji će biti nazvan Mjesni odbor „Fra Grga Martić“.
Predsjednica Vijeća obavijestila je prisutne članove Vijeća da nije moguće izvršiti predloženo spajanje, obzirom da Vijeće Mjesnog odbora „Hrvatski narodni vladari“ nije prihvatilo navedenu inicijativu o spajanju. Stoga su članovi Vijeća raspravljali o spajanju tri mjesna odbora i jednoglasno donijeli sljedeći:



ZAKLJUČAK
o inicijativi za postupkom izmjene područja i naziva Mjesnog odbora „Nadbiskup Antun Bauer“


1. Vijeće Mjesnog odbora „Nadbiskup Antun Bauer“ je raspravljalo o inicijativi za postupkom izmjene područja i naziva Mjesnog odbora.

2. Predlaže se spajanje Mjesnog odbora s Mjesnim odborom „Pavao Šubić“ i Mjesnim odborom „Matko Laginja“ u cijelosti – bez dodatnih izmjena granica. 

3. Predlaže se da novi Mjesni odbor nosi naziv „Mjesni odbor Fra Grga Martić“, te da mu je sjedište u sadašnjem Mjesnog odbora „Matko Laginja“ u Ulici Matka Laginje 11.

4. Ovaj zaključak se dostavlja Vijeću Gradske četvrti Donji grad na nadležno postupanje.



[bookmark: _Hlk179367201]Ad. 2. Odluka o izmjeni Poslovnika o radu Vijeća Mjesnog odbora „Nadbiskup Antun Bauer“
Članovi Vijeća Mjesnog odbora raspravljali su o dostavljenim materijalima u vezi izmjene Poslovnika o radu Vijeća Mjesnog odbora „Nadbiskup Antun Bauer“, te su nakon duže rasprave, s jednim glasom protiv i tri suzdržana, odbili donijeti predloženu Odluku o  izmjeni Poslovnika o radu Vijeća Mjesnog odbora „Nadbiskup Antun Bauer“ te donose 

ZAKLJUČAK
O  izmjeni Poslovnika o radu Vijeća Mjesnog odbora „Nadbiskup Antun Bauer“

1. Vijeće Mjesnog odbora protivi se donošenju Odluke o izmjeni Poslovnika o radu Vijeća Mjesnog odbora „Nadbiskup Antun Bauer“.

2.  Ovaj se zaključak dostavlja Vijeću Gradske četvrti Donji grad.



Ad. 3. 	Pitanja, prijedlozi i razno
Nije bilo pitanja ni prijedloga.


[bookmark: _GoBack]
Sjednica je završila u 21.20.
Zapisnik vodila: Goranka Tropčić Zekan

KLASA: 024-08/24-003/2021
URBROJ: 251-13-11/007-24-02


Zagreb, 8. listopada 2024.


                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

Goranka Tropčić Zekan, v.r.
